open-index/open-wikipedia-markdown huggingface dataset:
Demokratie Jetzt

**Demokratie Jetzt** (DJ) var en borgerbevegelse grunnlagt i Øst-Tyskland i 1989 og som i 1990 sammen med Neues Forum og Initiative Frieden und Menschenrechte dannet valgkoalisjonen Bündnis 90. 

Borgerrettsbevegelsen hadde sine røtter den evangeliske menigheten til Bartholomäuskirka i Berlin. I sitt første opprop formulerte *Demokratie Jetzt* kravet på frihet og verdighet for alle og målet av et solidarisk selskap med rettsstatlighet og samsvar mellom økonomi og økologi. I november 1990 initierte borgerbevegelsen de såkalte «runde-bord-samtalene» hvor alle partiene og bevegelsene fra regjeringen og opposisjonen deltok. Det «Runde Bordet» (*Zentraler Runder Tisch*) ble et politisk ytringssted og hadde et slags kontrollfunksjon hvor regjeringspartiene måtte reagere på opposisjonens kravene og spørsmålene. 

Som representant for *Demokratie Jetzt* ble Wolfgang Ullmann utnevnt til minister uten portefølje i Hans Modrows regjering i februar 1990.

*Demokratie Jetzt* dannet i 1990 med andre borgerbevegelser valgforbundet *[[Bündnis 90]]* Ved valget til Folkekammeret den 18. mars 1990 fikk *Bündnis 90* 2,9% oppslutning. Og *Bündnis 90* dannet en fraksjon med det *Grønne Partiet i DDR*.

*Demokratie Jetzt* gikk 1993 inn i partiet *[[Bündnis 90/Die Grünen]]*.

Kjente medlemmer var Wolfgang Ullmann, Konrad Weiß, Katrin Göring-Eckardt, Wolfgang Tiefensee, Ludwig Mehlhorn og Günter Nooke.

## Referanser
Internasjonal konvensjon om økonomiske, sosiale og kulturelle rettigheter

**Den internasjonale konvensjonen om økonomiske, sosiale og kulturelle rettigheter** er en FN-konvensjon som ble opprettet for å sikre de enkelte mennesker bestemte rettigheter hos sine respektive stater, som blant annet å gi økonomisk, sosiale og kulturelle rettigheter, inkludert rett til arbeid og rett til helse, rett til utdannelse, og rett til en tilstrekkelig levestandard.

Den trådte i kraft i 1976. Per desember 2020 var det 170 stater som hadde ratifisert avtalen. Fire stater har signert, men ennå ikke tiltrådt avtalen: USA, Komorene, Cuba og Palau.

FNs økonomiske og sosiale råd har i oppdrag å overvåke statenes tilpasning av konvensjonen. Rådet satt opp i 1985 en komité som skal utrede statenes oppfølgning. Denne komiteen stiller krav på at landene skal forklare svakheter som har oppstått, at de skal føre og oppgi statistikk og tall som kan anvendes i vurderingen. Statene skal rapportere til komiteen hvert femte år.

## Norge
Norge undertegnet konvensjonen i 1968 og ratifiserte den i 1972. Norge har reservert seg mot at ordningen med tvungen lønnsnemnd skal være i strid med konvensjonen. Konvensjonen ble i 1999 gjennomført i norsk rett gjennom menneskerettsloven.

## Se også
* Menneskerettighetserklæringen
* FNs konvensjon om sivile og politiske rettigheter

## Referanser


## Eksterne lenker
* Den internasjonale konvensjonen om økonomiske, sosiale og kulturelle rettigheter (norsk oversettelse, vedlegg til menneskerettsloven)
* OHCHR: International Covenant on Economic, Social and Cultural Rights (konvensjonsteksten på engelsk)
* Oversikt over konvensjonsmedlemmene og deres eventuelle reservasjoner mm.  (engelsk)
Plötzensee (strøk)

**Plötzensee** er et strøk i ortsteil Charlottenburg-Nord i Berlins bydel Charlottenburg-Wilmersdorf. Strøket ligger mellom Saatwinkler Damm og ringvei A 100. I tillegg til et industriområde og småhager omfatter strøket minnesmerket Plötzensee og fengslet Plötzensee. Innsjøen Plötzensee ligger i bydelen Mitte.
## Eksterne lenker
* Plötzensee i Bezirkslexikon til bydelen Charlottenburg-Wilmersdorf
¨
Malje

**Malje** betegner en ring eller bøyle som brukes som til feste for en motstående krok eller hekte eller for snøring av drakt eller skotøy. Betegnelsen brukes også om en ring som forsterker kantene i et hull.

Snøring av klær er i alle fall brukt i tidlig middelalder, og flere maljetyper som er brukt på norske og folkedrakter har middelalderske forbilder slik som en malje med en støpt *M* for Maria. Slike har også vært mye brukt på samiske kofter og krager. Til snøringen kunne det brukes en snørelenke som gjerne var laget av sølv.

Ordet brukes også i verbalform, å malje, dvs å utstyre et objekt med maljer.

Maljer lages blant annet i metall og plast og i en lang rekke forskjellige dimensjoner, farger og overflatebehandlinger avhengig av tiltenkt bruksområde og objekt. Klær, sko, seil, presenninger, gardiner, møbler, papp og papir.

Tilhørende verktøy kan være alt fra en enkel stanse, stansekniv, maljetang til manuelle og helautomatiske maljemaskiner.

## Se også
* Maljespenne

## Litteratur
* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn (1991): *Draktsølv*. Universitetsforlaget.  ISBN 82-00-07340-8

## Referanser


## Eksterne lenker
* Se maljer i DigitaltMuseum
Amfitrite, bølgen og havfuglene

***Amfitrite, bølgen og havfuglene*** er en skulptur av den norske kunstneren Jørleif Uthaug, som i mai 1985 ble avduket i Porsgrunn av daværende kulturminister Lars Roar Langslet.

Verket består av en 4 meter høy bølgeform, en svevende kvinneskikkelse, oppkalt etter den greske gudinnen Amfitrite og to fugler i flukt, foran kvinnen. Verket ble skapt i 1977 i forbindelse med en lukket konkurranse utlyst av Porsgrunn kommune til utsmykning av Nordenplassen i byen, og juryen foretrakk Uthaugs forslag framfor utkast fra Per Furuvand og Fritz Røed. Juryen sa om verket at «Symbolikken om skulpturen er god og vil etter juryens mening egne seg godt i en by som Porsgrunn med dens maritime historiske bakgrunn. Den dristige og fantasifulle løsning virker original […] og kontrasten mellom de store plan og figurene er løst på en heldig måte.» 

Uthaug hadde ikke laget mange tilsvarende skulpturer med figurative elementer tidligere, men hadde laget flere arbeider med tilknytning til sjø og sjøfart, blant annet som dekorasjoner på cruiseskip. 

På grunn av flere forhold, i særlig grad at Jørleif Uthaug ble utsatt for en trafikkulykke i 1981 og delvis invalidisert for en periode, tok det tid før verket ble fullført, og senere kunne avdukes i Porsgrunn 11. mai 1985. 

Skulpturen ble først plassert på Nordentorget. Den hadde senere flere ulike plasseringer i byen, før den fikk sin nåværende plass på Strandpromenaden. 
 
## Referanser
A Foot in the Door – The Best of Pink Floyd

***A Foot in the Door – The Best of Pink Floyd*** er et samlealbum med Pink Floyd. Albumet ble utgitt den 4. november 2011 som en del av *[[Why Pink Floyd...?]]*-kampanjen, og består av 16 sanger som ble plukket ut av bandmedlemmene.

## Sporliste
# «Hey You»
# «See Emily Play»
# «The Happiest Days of Our Lives»
# «Another Brick in the Wall Part 2»
# «Have a Cigar»
# «Wish You Were Here»
# «Time»
# «The Great Gig in the Sky»
# «Money»
# «Comfortably Numb»
# «High Hopes»
# «Learning to Fly»
# «The Fletcher Memorial Home»
# «Shine on You Crazy Diamond» (Edit)
# «Brain Damage»
# «Eclipse»

## Referanser


## Eksterne lenker
*
Blend

***Blend***, tidligere ***X-plosiv***, er et norsk flerkulturelt magasin som ble utgitt som trykt magasin i perioden 1995-1998. I 2007 ble det re-lansert som nettmagasin, og 3. oktober 2010 skiftet det navn til *Blend*. I forbindelse med navneskiftet kom det ut et trykt spesialnummer. Shazia Sarwar var redaktør fra 2009 til 2012, da hun overtok etter Mahmona Khan. I 2012 tok Usman M. Chaudhry over som redaktør.

## Historie
Magasinet ble grunnlagt av søstrene Shazia Sarwar og Mahmona Khan i 1995, og første nummer på 30 sider ble utgitt i 500 eksemplarer av 14 studenter i januar 1996. Opplaget økte til 1000 eksemplarer, og magasinet ble utgitt et par ganger i året til og med 1998. Magasinet ble re-lansert som nettmagasin 1. januar 2007, og samtidig ble prisen «Årets norsk-pakistaner» etablert for å hedre norsk-pakistanske forbilder. Første prisutdeling foregikk på Internasjonalt kulturmuseum, med utdeling av et kunstverk av Tone Brenden.

3. oktober 2010 skiftet magasinet navn til *Blend*, og i den anledning kom det ut en trykt spesialutgave. Samme dag ble det holdt prisutdeling i Rokokkosalen på Grand Hotel i Oslo, der blant andre utenriksminister Jonas Gahr Støre og den amerikanske ambassadøren Barry B. White holdt tale. Det ble delt ut flere priser, med «Årets Blend» som hovedprisen.

## Prisvinnere

### Årets norskpakistaner
* 2007: Noman Mubashir, journalist NRK
* 2008: Hadia Tajik, stortingsrepresantat
* 2009: Tahir Hussain, syklet Styrkeprøven Trondheim-Oslo tandem, blind.
* 2010: Kadafi Zaman, journalist TV 2, «for å ha satt fokus på kontroversielle og vanskelige saker fra innvandrermiljøet».

### Prisutdeling 2010
* Årets Blend: Karpe Diem «for å ha ordlagt en hverdag som mange unge kan kjenne seg igjen i.»
* Årets kulturpris: Amar Faiz, designer, for å «ha vist oss at det finnes utradisjonelle veier (yrkesvalg) som er verdt å ta.»
* Årets dugnadsånd: Rahma Islamic Relief Fund, for pengeinnsamlingen til ofrene etter Flommen i Pakistan 2010.
* Årets ambisiøse: Fizza Kanwal Arain, skoleelev, for 17 av 18 seksere på vitnemålet
* Årets idrettspris: Etzaz Hussain, fotballspiller på Manchester United

## Referanser




## Eksterne lenker
*
Amund Nordal Gismervik

**Amund Nordal Gismervik** (født 1991 i Sola) er en norsk stuper som stuper i Pingvin Stupeklubb i Sola.

I 2011 deltok han i EM og VM. I VM tok han en historisk tiendeplass i 1 meter svikt.

Skal delta på 10 meter tårnstup i OL i London 2012. Forsøkene starter den 10. august.

## Referanser




## Eksterne lenker
*
Plötzensee (minnesmerke)

Minnesmerket **Plötzensee** er opprettet til erindring av ofrene for nasjonalsosialismen i Plötzenseefengselet. Det ble innviet i 1952 og befinner seg i utkanten av dagens fengsel.

## Eksterne lenker
* 
* Minnesmerkets offisielle hjemmeside
Overføringsfunksjon

En **overføringsfunksjon** beskriver forholdet i frekvensplanet mellom utgangs- og inngangssignal for lineære, analoge elektroniske forsterkertrinn eller filtre.

Overføringsfunksjonen er den formelle betegnelsen for den matematiske beskrivelse av oppførselen til et forsterkertrinn eller filter der hvor U(s) er inngangen, Y(s) utgangen, overføringsfunksjonen blir 
: G(s)  = \frac {Y(s)} {U(s)} 
Dersom systemet er i ro ved starten av betraktningen kan laplacetransformasjonen brukes til å beskrive slike systemer.

Innen digital signalbehandling er overføringsfunksjonen også relevant, når de digitale verdiene beskriver analoge systemer.

Den relevante beskrivelsen inneholder
*absolutt forsterkning (for en gitt frekvens)
*forsterkningen som funksjon av frekvensen (frekvensresponsen)
*fasen mellom utgang og inngang som funksjon av frekvensen

Overføringsfunksjonen kan beskrives fullstendig ved en av disse metodene
*matematisk
*grafisk
*ved å beskrive polenes typer og beliggenheter i frekvensplanet. (Dette er ikke alltid tilstrekkelig for en fullstendig beskrivelse)

Overføringsfunksjonen er noenlunde synonym med frekvensresponsen, men for sistnevnte kan fasegang og absoluttforsterkning mangle.

Forvrengning og støy er begreper som ikke er del av overføringsfunksjonen.
Malakal

**Malakal** (engelsk: Malakal, ) er en by  i *Malakal fylke*, Øvre nilen, nordøst i Sør-Sudan, nær grensene til Sudan og Etiopia. Byen ligger ved bredden av Hvite Nil, rett nord for sitt samløp med Sobatelva.

Byen ligger omtrent 650&nbsp;km på vei direkte nord for Juba, Sør-Sudans hovedstad og største by.

## Referanser


## Eksterne lenker
*
Rolf Eilhardt Pedersen

**Rolf Eilhardt Pedersen** (født 15. oktober 1934, død 26. juni 2011) var sjøoffiser og tidligere Generalinspektør for Sjøforsvaret.

Pedersen begynte på Sjøkrigsskolen i 1953, og ble uteksaminert i 1957. Han gikk deretter gradene i MTB-våpenet, til han i 1977 tok kommandoen på KNM «Narvik». Deretter var han fra 1982 sjef for Sjøforsvarets kompetansesenter, KNM «Tordenskjold». Han ble kontreadmiral og var sjef for sjøstridskreftene i Sør-Norge fra 1983 til han ble sjef for Sjøforsvarets forsyningskommando i 1986. Fra 1989 til 1992 var han Generalinspektør for Sjøforsvaret, våpengrenens øverste sjef. Han ble i 1992 viseadmiral og beordret til tjeneste i NATOs atlanterhavskommando. Han møtte også for NATOs militærkomité. Pedersen ble pensjonert i 1995.

## Kilder
* *Hvem er hvem 1994*
* Nekrolog Aftenposten 18. juli 2011
* 65-årsjubileum, Aftenposten 15. oktober 1999
J.A.G. Acke

**Johan Axel Gustaf Acke**, (oftest kalt **J.A.G. Acke**, opprinnelig *Andersson*), (født 7. april 1859 i Stockholm, død 5. september 1924 i Vaxholm), var en svensk maler, tegner og  billedhugger.

Acke var sønn av  botanikeren Nils Johan Andersson og kunstneren Anna Tigerhielm og bror av  Elias Anckers. Han giftet seg med Eva Acke i 1891. 

## Referanser


## Eksterne lenker
* Acke hos Konstnärslexikonet Amanda
ʿAbd Rabuh Mansur Hadi

**ʿAbd Rabbuh Manṣūr Hādī** (arabisk: ; født 1945), også kalt **Abd al-Rab Mansur al-Hadi** (tilsvarende عبدالرحمن منصور الهادي), er en jemenittisk politiker for Den allmenne folkekongressen som var landets president fra 27. februar 2012 til 7. april 2022. 

Han var tidligere visepresident fra 3. oktober 1994 til 2012. 
Mellom 4. juni og 23. september 2011, var han fungerende president i Jemen, mens ʿAlī ʿAbdullāh Ṣāliḥ var innlagt på sykehus i Saudi-Arabia etter angrepet på presidentpalassen under opprøret i Jemen i 2011.
23. november, ble Hādī igjen fungerende president, etter at Ṣāliḥ undertegnet en maktoverføringsavtale før presidentvalget "for å få imunitet mot rettforfølgelse." Hādī "måtte danne en nasjonal samlingsregjering og arrangere presidentvalg innen 90 dager", mens Ṣāliḥ forsatt var president på papiret.
Etter å ha vunnet et valg uten motkandidater 21. februar ble han landets nye president. Han gikk av 7. april 2022 og overlot makten til et nyopprettet presidentråd med åtte medlemmer og som ledes av Rashad Muhammad al-Alimi. Formålet med omorganiseringen skal være å få en slutt på borgerkrigen i Jemen.

## Referanser
Eva Acke

**Eva Maria Acke**, opprinnelig *Topelius* (1855–1929) var en finlandssvensk maler som i voksen alder var bosatt i Sverige. Hun var datter av forfatteren Zacharias Topelius. I 1891 giftet hun seg med  kunstneren J.A.G. Acke.

## Kunstnerboligen Villa Akeleja
På adressen Pilgatan 5 i Vaxholm ligger Villa Akeleja, som var hjemmet til kunstnerparet Johan Axel Gustaf og Eva Acke fra 1901 til 1924. Da de kjøpte huset i 1901 engasjerte de arkitekt Ernst Stenhammar til å tegne et tilbygg samt å endre det eksisterende bygget. Acke deltok selv i planleggingen av ombyggingen. Resultatet ble et av Sveriges første – kanskje det aller første – hus med helt åpen romløsning. I juni 1981 ble Villa Akeleja status som byggnadsminne. I 2015 åpnet J.A.G. Acke-museet i villaen, som eies og drives av kunsteksperten Claes Moser og hans ektefelle Susanna Evers. 

## Referanser


## Eksterne lenker
* Eva Acke (Topelius) hos Konstnärslexikonet Amanda.
* Topelius, Eva hos *Uppslagsverket Finland*.
Jinping (Shantou)

**Jinping** (kinesisk: 金平区; pinyin: *Jīnpíng Qū*) er et bydistrikt i byprefekturet Shantou (*Swatow*) i provinsen Guangdong i Folkerepublikken Kina.

Det har et areal på 108,71 km² og teller ca. 740.000 innbyggere (2003). Det er sete for byregjeringen i Shantou.

## Eksterne lenker
* Infoside
Alek Wek

**Alek Wek** (født 16. april 1977) er en sørsudansk-britisk modell som begynte sin karriere som motemodell da hun var 18 år i 1995. Som den første svarte modell med et utseende som ikke bekrefter hvit, vestlig estetikk, har hun blitt hyllet for sin innflytelse på oppfatningen av skjønnhet i moteindustrien. Hun tilhører den etniske folkegruppen dinkaene i det som i dag er Sør-Sudan, men flyktet til Storbritannia i 1991 for unnslippe borgerkrigen i Sudan. I dag bor hun i Brooklyn, New York.

## Karriere

Wek ble oppdaget av en modellspeider på et utendørs marked ved Crystal Palace i London i 1995. Wek ble kåret til årets beste modell i 1997 av MTV. Wek ble i 1997 den første afrikanske modellen som ble avbildet på forsiden av bladet Elle. I 2011 opptrådte Wek som gjestedommer i det amerikanske TV-programmet Next Top Model. 

Wek er aktivist for World Vision, en organisasjon som bekjemper hiv/aids, ambassadør for Leger Uten Grenser i Sudan og ambassadør for UNICEF. I 2007 ga hun ut sin selvbiografi med tittelen * Alek: From Sudanese Refugee to International Supermodel* («Alek: Fra sudanske flyktning til internasjonal supermodell»), som dokumenterte hennes lange reise fra en barndom med stor fattigdom og sult i Sør-Sudan til catwalkene og motebransjen i Europa.

Hun er tante til motemodell Ataui Deng.

## Referanser


## Eksterne lenker
* 
* 
* 
*  «Alek Wek» hos Fashion Model Directory
William Nyuon Bany

**William Nyuon Bany** (død 13. januar 1996) var en sør-sudansk politiker og høytstående offiser i den sudanske frigjøringshæren, opprinnelig Det sudanske folks frigjøringsbevegelse (SPLM), fra 1991 Den sørsudanske frigjøringsbevegelse (SSIM).

Bany snakket flytende arabisk og litt engelsk og han oppmuntret mange ungdommer til å støtte frihet for Sør-Sudan og uavhengighet fra Sudan. Bany var anerkjent som en patriot for Sør-Sudan som elsket sitt folk og integriteten i hans land. Bany og hans livvakter ble drept i 1996. Det er fremdeles knyttet stor usikkerhet til hvem som egentlig utførte drapene.

## Referanser
Robert Nozick (bok fra 2002)

***Robert Nozick*** er en bok redigert av David Schmidtz som ble utgitt i 2002. Boken inneholder ni essays om filosofien til den amerikanske tenkeren Robert Nozick. Fire av disse fokuserer utelukkende på Nozicks bok *Anarchy, State and Utopia*, et sammenligner Nozicks *The Nature of Rationality* med hans *Anarchy, State and Utopia*, to essays handler om Nozicks behandling av fri vilje og kunnskap i *Philosophical Explanations*, mens de to siste utforsker *The Examined Life*. Boken fikk god kritikk av Tamar Szabó Gendler i *The Philosophical Review*.

## Referanser
Rebecca Nyandeng De Mabior

**Rebecca Nyandeng De Mabior** er en høytstående politiker fra Sør-Sudan. 

Nyandeng har blant annet sittet som vei-og samferdselsminister i den sørsudanske regjeringen og etter løsrivelsen fra Sudan ble Nyandeng utnevnt til rådgiver for den sør-sudanske presidenten. 

Nyandeng er enken etter John Garang De Mabior som døde i en helikopterulykke 30. juli 2005. Nyandeng har blant annet besøkt USA der hun møtte tidligere president George W. Bush. Nyandeng besøkte også University of Iowa hvor hennes avdøde ektemann var blitt utdannet, før den andre borgerkrigen i Sudan brøt ut på 1980-tallet. Hun hadde i mange år hatt et stort engasjement for sørsudansk uavhengighet og frihet fra Sudan.

## Referanser


## Eksterne lenker
* Sudan Tribune - Rebecca Nyandeng Garang de Mabior
Joseph Lagu

**Joseph Lagu** (født 21. november 1931 i Madiland, i dagens Sør-Sudan) er en sudansk politiker.

Lagu ble uteksaminert fra den militære høyskolen i Omdurman i mai 1960 før han begynte som offiser i den sudanske hæren. I juni 1963 deserterte han fra det sudanske militæret og han sluttet seg til den sørsudanske motstandsbevegelsen mot den muslimske regjeringen i Sudan. Etter å ha flyttet til Storbritannia sammen med sin familie, holdt Lagu en ganske lav politisk profil, selv om han noen ganger dukket opp i politiske debatter.

## Referanser
Kammer

**Kammer** er et betegnelse for et oppbevaringsrom, for eksempel et spiskammer i et hus (et kammers), i et hjerte (hjertekammer) eller ladekassa i på våpen (våpenkammer). Det kan imidlertid også betegne et lokale for en institusjon, som et politikammer eller et handelskammer, og det kan betegne en del av nasjonalforsamlingen, et førstekammer.

## Kammers
I norsk tradisjonell byggeskikk finnes den såkalte midtkammerstuen. Hustypen har inngang i det ene kammeret som har én stue på begge sider. I sammensetninger brukes begrep som kleskammer, sengekammer, spiskammer, pikekammer, sovekammer og gjestekammer som spiller på bruk og funksjon, mens betegnelser som langkammer, kvistkammer, sidekammer og bakkammer viser til form og plassering i huset.

Kammers er en ny og, ifølge Eilert Sundt, en mer fornem form av begrepene kove og kammer.

## Referanser
Svein Hallvard Torkildsen

**Svein Hallvard Torkildsen** (født 27. mai 1947 i Oddernes) er en norsk lærer og lærebokforfatter. 

Torkildsen har lærerutdannelse fra lærerskolen i Menigheten Samfundet i Kristiansand og har vært lærer der i en årrekke. Han har arbeidet spesielt med matematikkfaget og har utgitt boka Sirkel på Aschehougs Forlag, et matematikkverk for ungdomstrinnet. Forlaget presenterer også verket som nettressurs. Boka er utgitt sammen med Marianne Maugestein.

I 2005 ble han tildelt Bernt Michael Holmboes minnepris, Holmboeprisen av Norsk Matematikkråd som begrunnet tildelingen slik: *Han har gjennom sin lærergjerning utvist et brennende engasjement i klasserommet. Han gir elevene utfordringer, samtidig som han evner å differensiere undervisningen og når frem til den enkelte elev. Tilliten til egne elever som tenkende mennesker og utøvere av matematikk har vært grunnleggende i hans undervisning, og han har alltid lagt stor vekt på elevenes forståelse av matematikken. Han inspirerer elevene og lar sitt engasjement smitte over på dem.*

## Familie
Svein Hallvard Torkildsen er sønn av skipsfører Torleiv Torkildsen fra Kristiansand (1913&ndash;1988). De to første barneårene bodde han på gårdsbruket Bispegra som tilhørte bestefaren, gårdbruker Theodor Thorkildsen. Han er også etterkommer etter Torkild Valand i fjerde slektsledd.

## Bibliografi
* 2006 **
Gongsun Zan

**Gōngsūn Zàn** (tradisjonell kinesisk: 公孫瓚; forenklet kinesisk: 公孙瓒; død 199 AD), stilnavn **Bóguī** (伯珪), var en kinesisk krigsherre fra Liaoxi aktiv under slutten av Han-dynastiet og forspillet til de tre rikers tid i Kinas historie. Hans yngre brødre het Yue og Fan. 

Man vet lite om Zàns tidlige liv, men man vet at han studerte sammen med Lu Zhi og Liu Bei. Siden satte He Jin ham til å slå ned opprør i nord, noe han også klarte. Etter en misforståelse mellom Zàn og hans herre Liu Yu angrep han Yu og tok kontrollen over det omliggende området, men til tross for den folkelige oppfatningen fikk han aldri formelt tittelen prefekt. På denne tiden kom hans tidligere medstudent Liu Bei til ham og gikk i Zàns tjeneste, og ble satt til å forsvare byen Pingyuan. To halvbrødre holdt nå mye av makten i Kina; Yuan Shao i nord, Zàns konkurrent, og Yuan Shu i sørøst. Etter en uenighet mellom brødrene inngikk Zàn en allianse med Shu og sendte Gongsun Yue for å hjelpe Shus general Sun Jian å gjeninnta Yangcheng, men Yue døde i felttoget. Med dette som unnskyldning kjempet Zàn mot Shao etter at en plan om å overta Han Fus landområder mislyktes. Gōngsūn Zàn tapte krigen og begikk selvmord, og drepte også sin kone og sin sønn Gongsun Xu. 

## Fiktiv biografi
I 1300-tallsromanen *[[Beretningen om de tre kongedømmer]]*, skrevet av Luo Guanzhong, var Zàn lederen for en Hàn-kavaleristyrke som tjente ved Kinas nordlige og østlige grenser, og som kjempet mot diverse ikkekinesiske folkeslag. I 191 deltok han i felttoget mot Dong Zhuo, krigsherren som hadde inntatt Luoyang og som holdt keiseren som gissel og brukte sin stilling til å ta kontrollen over et stadig større territorium. Sent samme år utnevnte Zàn Zhao Yun til general, men Yun slo seg senere sammen med Liu Bei, som i romanen tjente under Zàn sammen med sine brødre Guan Yu og Zhang Fei i felttoget mot Dong Zhuo. Zàn og Bei hadde kjent hverandre i mange år og hadde studert sammen da de var yngre. I 190-åra utkjempet han en rekke slag mot krigherren Yuan Shao om kontrollen over Nord-Kina, hvorav det første var slaget om Jieqiao. Han ble endelig beseiret av Yuan i slaget ved Yijing i 199, og begikk selvmord ved å brenne pagoden han befant seg i.

Gōngsūn Zàn var også kjent som "Baima-generalen," og særlig kjent for elitekavaleribrigade fra Baima, som kun brukte rene hvite hester (Baima = "Hvit hest"). Han begynte tilsynelatende med dette da det viste seg at stammefolkene han kjempet mot regnet hvite hester som hellige, og ville heller flykte fra dem enn å kjempe mot dem.
Regjeringen Modrow

**Regjeringen Modrow** var en reformsosialistisk regjering i DDR (*[[Ministerrat|Ministerrådet i DDR]]*) som ble ledet av Hans Modrow. Hans Modrow ble valgt til *Formannen for Ministerradet* 13. november 1989. Regjeringen hans ble bekreftet av *[[Folkekammeret]]* 18. november 1989, ni dager etter murens fall og en måned etter at Erich Honecker måtte gå av. Senere 5. februar 1990 ble noen representanter for borgerbevegelsen utnevnt til medlemmer av regjeringen som ministre uten portfølje. Den regjeringen ble da også kalt «regjeringen for nasjonal ansvar» (*Regierung der nationalen Verantwortung*). Denne regjeringen arbeidet til etter den første demokratiske valget regjeringen under Lothar de Maizière ble bekreftet av *Folkekammeret* 12. april 1990.
Joseph Garang

**Joseph Garang** (født ca. 1926, død 28. juli 1971) var en sør-sudansk politiker på 1960-årene.

Garang var medlem av det sudanske kommunistpartiet. I juli 1971 ble Garang og flere henrettet etter å ha blitt dømt som sammensvoren under det kortvarige statskuppet som styrtet regimet til tidligere president Gaafar Nimeiry.

## Referanser
Magnar Kleiven

**Magnar Kleiven** (født 1. oktober 1951) er en norsk forfatter, lege, musiker og komponist fra Bamble i Telemark. Han var tidligere medisinsk fagsjef i NHO med spesialfelt innenfor inkluderende arbeidsliv, arbeidsmiljø og sykefravær.

Kleiven har skrevet boka *Ikke bland doktor’n borti helsa di*. Sammen med kona si, Unni-Lisbeth Kleiven, har han også  skrevet boka *En vandring i undring*.

## Referanser


## Eksterne lenker
*
Ernæringsøkonomi

**Ernæringsøkonomi** er et syntetisk konsept som handler om samspillet mellom økonomiske systemer, ernæringsstatus og matsikkerhet, og hvordan endringene i det førstnevnte påvirker det sistnevnte.

Om økonomiske og miljømessige endringer i en samfunn påvirker tilgangen til mat, matsikkerhet, og mathelse, inntil da er dette samspillet mellom kultur og biologi i neste omgang knyttet til bredere historiske og økonomiske tendenser assosiert med globalisering. Ernæringsstatus påvirker den generelle, samlede helsestatus, potensielt arbeidsevner og generell potensial for økonomisk utvikling (enten i henhold til menneskelig utvikling eller tradisjonelle vestlige modeller) for enhver gitt menneskegruppe.

## Eksterne lenker
* Det daglige brød – her og i Paris, Aftenposten 25. november 1996
* Health and nutrition economics: diet costs are associated with diet quality (PDF) Asia Pac J Clin Nutr 2009
Pollen (andre betydninger)

**Pollen** kan referere til:

* Pollen, blomsterstøv
* Pollen skule, en offentlig grunnskole i Sund kommune i Hordaland
* Nordre Pollen naturreservat, nord for Pollevannet i Ås kommune, Akershus
* Pollen Island, øy i New Zealand
* Pollurin, en bukt på Færøyene

Personer:
* Geir Pollen, norsk forfatter
* Ole Petter Pollen, norsk seiler

## Se også
*Poll (andre betydninger)
* Poll, innestengt fjord
** Pollen (Arendal), en poll mellom Tyholmen og Langbryggen
**Beisfjorden (Hamarøy), også kalt Pollen
Wolfgang Ullmann

**Wolfgang Ullmann** (født 18. august 1929 i Bad Gottleuba-Berggießhübel i Tyskland, død 30. juli 2004 i Adorf/Vogtl. i Tyskland) var en tysk teolog, historiker, politiker (Demokratie Jetzt, Bündnis 90/Die Grünen) og utgiver.

Wolfgang Ullmann tok eksamen artium i Dresden i 1948. Han studerte fra 1948 til 1954 teologi og filosofi ved Humboldt-universitetet i Berlin og Georg-August-Universitetet i Göttingen. Etter at han tok doktorgraden tok han stilling som prest på Colmnitz (Pretzschendorf) i DDR. I 1978 ble han dosent for kirkehistorie i Berlin. 

I september 1989 grunnla han sammen med Konrad Weiß og Ulrike Poppe borgerbevegelsen Demokratie Jetzt. I februar 1990 ble han utnevnt til minister uten portfølje i regjeringen Modrow og etter det første demokratiske valget i DDR den 18. mars 1990 ble han medlem i Folkekammeret, DDRs parlament. Fra 3. oktober 1990 til 1994 var han medlem i Forbundsdagen og fra 1994 til 1998 i Europaparlamentet.

Han regnes av Stiftung Orte der deutschen Demokratiegeschichte  blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer

## Referanser


## Eksterne lenker
* 
*
Tucker – En mann og hans drøm

***Tucker – En mann og hans drøm*** (originaltittel: *Tucker: The Man and His Dream*) er en amerikansk biografisk dramafilm fra 1988 som handler om den amerikanske oppfinneren og bilprodusenten Preston Tucker. Regi er ved Francis Ford Coppola. Hovedrollen som Tucker spilles av Jeff Bridges.

Filmen ble jevnt over godt mottatt av anmelderne, men ble til tross for det ingen publikumssuksess.

## Handling
Filmen handler om Preston Tucker, som var en bildesigner som like etter andre verdenskrig startet på sitt livs drøm: Å bygge en fremtidsbil som kunne selges til kundene for en rimelig penge. Tuckers bil var utstyrt med flere moderne nyvinninger, blant annet direkte innsprøyting, skivebremser, setebelter og andre finesser som skulle bli standard på biler flere år senere. De store bilprodusentene gjør imidlertid hva de kan for å motarbeide Tucker og han møter også motgang fra enkelte politikere. Etterhvert blir han utsatt for grove beskyldninger om korrupsjon og trukket for retten.

## Om filmen
;Anmelderne
Filmen ble godt mottatt av anmelderne, noe som gjenspeiles i at den har fått så mye som 86% på Rotten Tomatoes og 74% på Metacritic. Den amerikanske filmkritikeren Roger Ebert gav den 2,5 av 4 stjerner. Ebert mente at filmen ikke gikk tett nok innpå Tucker.

Aftenpostens anmelder gav den middels god omtale.

;Kostnader og inntekter
Filmen innbrakte kun $19,6 millioner på amerikanske kinoer. Produksjonskostnadene var på ca $23 millioner. Filmen ble ansett som en kommersiell fiasko siden den ikke greide å dekke kostnadene.

;Priser
Martin Landau vant en Golden Globe for sin rolle i filmen, og ble i tillegg nominert til Oscar for beste birolle. Den ble nominert i ytterligere to Oscar-kategorier. Dean Tavoularis vant en BAFTA for beste produksjons design. Filmen ble i tillegg tildelt en rekke mindre filmpriser.

## Rollebesetning
* Jeff Bridges : Preston Thomas Tucker 
* Joan Allen : Vera Tucker 
* Martin Landau : Abe Karatz
* Frederic Forrest : Eddie Dean 
* Makoto Iwamatsu : Jimmy Sakuyama 
* Elias Koteas : Alex Tremulis 
* Christian Slater : Junior
* Nina Siemaszko : Marilyn Lee Tucker 
* Corin Nemec : Noble Tucker
* Dean Stockwell : Howard Hughes

## Referanser


## Eksterne lenker
* 
*
Industrielt jordbruk

**Industrielt jordbruk** er en moderne form for gårdsdrift som innebærer industrialisert produksjon av buskapen, fjærkre, fisk og avling. Metodene for industrielt jordbruk er tekniskvitenskapelige, økonomiske og politiske. De omfatter innovasjoner i jordbruksmaskiner og jordbruksteknikker, genetisk teknologi, teknikker for å oppnå økonomi i henhold til skalering av produksjonen, skape nye markeder for forbruk, søknader og håndhevelser av patentproduksjon av genetisk informasjon og global handel. Disse metodene er omfattende i utviklede eller industriland og er økende verden over. Det meste av hvete, meieriprodukter, egg, frukt og grønnsaker i supermarkedene er produsert som benytter disse metodene for industrielt jordbruk.

Det motsatte av industrielt jordbruk er konvensjonelt, tradisjonelt jordbruk eller småbruk.

## Eksterne lenker
* Ressursutnytting, innføring
* Industrielt jordbruk: viktig for miljøet  (PDF), foredrag av Jens Ulltveit-Moe 26. mai 2011
Paruresis

**Paruresis**, også *sjenert blære*, er en type fobi der den lidende sliter med vannlating i tilstedeværelse av andre, for eksempel i et offentlig toalett. Problemet kan oppstå både om tilstedeværelsen av andre er ekte eller innbilt. Lidelsen rammer oftest menn, men også kvinner. Paruresis er antatt å være svært vanlig, og blant fobier rangert som nummer to bak frykten for å tale for forsamlinger.

Tilsvarende tilstand som påvirker avføring kalles parcopresis. 

## Påvirkning

Det er ikke uvanlig med enkeltstående episoder av vanskeligheter i urinering der andre mennesker er i umiddelbar nærhet, eller ved urinering i ukjente eller uvanlige omgivelser. Paruresis som syndrom eller lidelse går derimot langt utover vanlig skyhet, sjenanse eller frykt for eksponering. 

I alvorlige tilfeller klarer en person med paruresis bare å urinere hjemme og alene, i kjente omgivelser. Noen må gjennom prosessen med blærekateterisering for å få tømt urinblæren.

Selv om de fleste med paruresis rapporterer at de utviklet tilstanden i tenårene, og oppdager det gjerne i skolesammenheng, det kan slå til enhver alder. På grunn av ulike nivåer av alvorlighetsgrad fra en person til en annen, er noen menneskers første opplevelse av problemet første gang de skal avgi urinprøve til en medikament test. Mange kvinner er uvitende om at de underlagt et nivå av paruresis. I omtale om kvinner og urinering vektlegges andre lidelser, urininkontinens eller hyppig vannlating.

Noen mennesker takler situasjonen ved bevisst å holde på urinen, eller ved å avstå fra å drikke væske. Det er også vanlig å oppsøke avskjermede områder, eller offentlige toaletter med enkeltrom, eller låsbare avlukker.

Alvorlige tilfeller av lidelsen kan påvirke en persons livskvalitet markant, og være svært styrende i hverdagen og begrense aktivitet og frihet. Alvorlig syke vil ikke kunne reise langt fra sine hjem eller være i stand til å etablere intime relasjoner. I noen tilfeller kan ikke personen urinere selv i sitt eget hjem, dersom noen andre kan bli hørt å være der. Psykologhjelp, terapi eller støttegrupper kan bidra til å håndtere situasjonen. Ulike pusteteknikker og mentale rutiner er blant metodene som nyttes i terapien. Rennende vann eller annen lyd som overdøver lyden av egen urinering har vist seg å fungere for noen.

Ifølge prosedyrene for dopingtesting innen sport, slik de er satt av World Anti-Doping Agency (WADA), tar ikke hensyn til tilstanden.

## Begrepsdannelse
Begrepet Paruresis ble etablert av Williams og Degenhart (1954) i deres avhandling "Paruresis: a survey of a disorder of micturition", publisert i *Journal of General Psychology* 51:19-29. Studien sjekket 1 419 høgskolestudenter og fant at 14,4 % hadde erfart paruresis, enten gjennom enkeltepisoder, eller varig.

### Andre begrep
Paruresis omtales også som *shy bladder syndrome*, *stage fright* (sceneskrekk), *pee fright* (tisse-angst), *urofobi* og det mer medisinske begrepet *psychogenic urinary retention*.

## Referanser


## Eksterne lenker
* About Shy Bladder Cures
* International Paruresis Association
* United Kingdom Paruresis Trust (UKPT)
Mary Boyoi

**Mary Boyoi** (født 1980 i Malakal, Sør-Sudan) er en sørsudansk sanger, menneskerettighetsaktivist og filantrop tilhørende Murle-stammen i Sør-Sudan. 

## Bakgrunn
Hennes far var en stammehøvding og militær kommandant i den sørsudanske frigjøringshæren som ble drept i 1989. Etter farens død tilbragte Boyoi og hennes familie mange år i forskjellige flyktningleirer i Sudan og Etiopia for å unngå borgerkrigen i hjemlandet. Boyoi gjennomførte sin høyere utdannelse i Kenya. 

## Humanitær virksomhet
I 2002 begynte hun å arbeide for humanitære hjelpeorganisasjoner over hele Sør-Sudan. 

I 2005 grunnla hun den veldedige organisasjonen Voice of the Peace (VOP), som arbeider for en varig fred i hele Sør-Sudan og for å hjelpe jenter og unge kvinner som har havnet i voldelige og destruktive situasjoner. Blant annet gir VOP kvinnene muligheten til å lære kurvfletting, broderi og andre håndverk, slik at de kan bli i stand til å forsørge seg selv.

Ved valget i april 2010 ble Boyoi nominert av medlemmer av Murle-stammen som kandidat til valget på Sør-Sudans lovgivende forsamling i Juba. Hun fikk ikke nok stemmer til å få et sete i forsamlingen. Deretter engasjerte hun seg i kampen for å få anerkjent Sør-Sudan som en selvstendig stat.

Boyoi bruker sine musikalske evner til å belyse forskjellige problemstillinger og legge et grunnlag for samtaler om fred og forsoning i Sør-Sudan. Flere av sangene hennes handler om den politiske situasjonen i Sør-Sudan.

## Referanser


## Eksterne lenker
*
Alephonsion Deng

**Alephonsion Deng** (født 1982) er en forfatter fra Sør-Sudan.

Deng er best kjent som medforfatter av boken *They Poured Fire on Us From the Sky: The True Story of Three Lost Boys of Sudan*, som ble skrevet i samarbeid med hans bror Benson Deng og den amerikanske forfatteren Judy Bernstein. I 1989, da Alephonsion var syv år gammel, ble hans landsby i Sør-Sudan angrepet av sudanske regjeringsstyrker. For å unngå å fangenskap stakk han av sammen med mange andre unge gutter. Uten mat, vann, sko eller foreldre, tilbakela Deng et flere hundre mil stort område som var fullt av ville dyr som løver og krokodiller. Etter fem år som flyktning fra krig, sult og ville dyr, kom han endelig frem til en flyktningleir i Kenya der han begynte sin utdannelse. I 2001 kom han til USA som foreldreløs flyktning fra Sør-Sudan.

## Referanser
Eredivisie 2009–2010

**Eredivisie 2009–2010** var den 54. sesongen av Eredivisie.

AZ var regjerende mestere. De nyopprykkede lagene var VVV Venlo og RKC Waalwijk. 
Sesongen startet 31. juli 2009 og var ferdig 2. mai 2010. Twente ble seriemester, mens RKC Waalwijk og Sparta Rotterdam rykket ned.

## Tabell

## Klubbinfo

## Topscorere

## Kilder
* Historical statistics  eredivisie.nl
* Resultater uk.soccerway.com
Nesstraumen

**Nesstraumen** er et kort sund og en tidevannsstrøm i Sagfjorden. Grovt sett går det mellom Nes og Finnøya i Hamarøy kommune i Nordland som ett av flere sund som går mot et felles innløp til Kaldvågfjorden.

Nesstraumen begynner som et sund mellom den lille Straumøya og Neset ved Nes. Tidevannsstrømmen fortsetter nordover mot Båtsteinen 460&nbsp;meter øst for endepunktet til Fv 661 og har en hastighet målt av NTNU på 23&nbsp;knop som er et resultat av den svært grunne og smale passasjen hvor tidevannet til den forholdsvis store Kaldvågfjorden presses ut og inn.

NRKs dokumentar *«Sigfred og Ragnar og de sju havstrauman»* fra 1998 skildrer livet til de to eneste fastboende på Husøya i Hamarøy, og deres tilknytning til naturen og havstrømmene som omgir øyene her. I 2012 sendte *[[Ut i naturen]]* oppfølgeren *«Drømmen om det uendelige, en reise tilbake til Husøyvær»*.

## Eksterne lenker
* NRKs nett-tv: *Ut i naturen* :«Drømmen om det uendelige, en reise tilbake til Husøyvær». 
* Friluftsrådenes Landsforbund Nesstraumen i Hamarøy. Besøkt 02.04.2012.
Kristen universalisme

**Kristen [[universalisme]]** refererer til kristen teologi som holder seg til læren om universell forsoning, et syn framholder at alle mennesker, troende eller ikke, til slutt skal bli forent med Gud etter døden.  

Begrepet «kristen universalisme» blei først brukt i 1770-åra av Adams Streeter (1735–1786). Kristne universalister mener at denne læren var den mest vanlige kristendomsfortolkningen tidlig i kristendommens historie, før det 6. århundre. Det finnes kristne i mange forskjellige trossamfunn som holder seg til læren i dette trossystemet om livet etter døden uten noe helvete.

Som konfesjon har kristen universalisme sitt utspring i Universalistkirken av Amerika. Det finnes ikke et enkelt kirkesamfunn som har bare kristne universalister som medlemsmasse, men noen samfunnet holder fram noen universalistiske prinsipper eller er åpne overfor dem. I 2007 blei Christian Universalist Association grunnlagt. Organisasjonen skulle fungere som en paraplyorganisasjon for kirker, bevegelser og individer som heller mot kristen universalisme.

Unitarisk universalisme vokste ut fra kristen universalisme, men regnes ikke som en kristen konfesjon. Den blei danna etter en forening av to historiske kristne samfunn, Universalistkirken av Amerika og Det amerikanske unitariske selskap, begge med tilhold i USA. 
 
## Trospunkter
Universalismens spede framvekst har utfordra kristendommens tradisjonelle oppfatning av Jesus Kristus, Guds sønn som den eneste veien til Gud. Den universalistiske tanken om at alle mennesker til slutt blir frelst og forsonet med Gud, er ikke den samme som er gjeldende for økumenisk arbeid på tvers av kirkesamfunn. Kristen universalisme vil bringe aksept for andre religioners evne til å lede folk mot Gud, og anser ikke den kristne troa som den eneste veien til Gud. Troa på universell forsoning er det som er hovedkjennetegnet til en kristen universalist. Alle mennesker vil til slutt bli guddommeligjort av Gud etter døden; en universell theosislære.

De sentrale trospunktene i kristen universalisme er:

*Gud er den kjærlige faren for alle folk (se Guds kjærlighet)
*Jesus Kristus åpenbarer Guds natur og karakter og er den åndelige lederen for menneskeheten (se Den nye pakt)
*Menneskeheten er skapt med en udødelig sjel som døden ikke gjør ende på, og Gud aldri vil ødelegge.
*Synd har negative konsekvenser for synderen, enten i dette livet eller i livet etter døden.
Johan Leonard Belfrage

**Johan Leonard Belfrage** (født 4. november 1754 i Ör, død 26. november 1820 på Malma ved Lidköping) var en svensk generalmajor og godseier. Han var gift med friherrinnen Hedvig Charlotta (1775–1829), født von Köhler. Belfrage var blant annet eier av et godskompleks som omfattet Malma gods, Thamstorp, Hedåkers gods og Anestorp i daværende Skaraborgs län, Västergötland.

## Referanser


## Kilder
* Gustaf Elgenstierna – Svenka  adelns ättartavlor, Stockholm 1928.

## Eksterne lenker
* Personhistorisk tidskrift / Femte årgång 1903  i runeberg.org
Göran Hammar

**Göran Niklas Hammar** (født 1821, død 1873) var en svensk handelsmann, visekonsul og politiker, kjent under signaturen *G. N. Hammar*. Han var riksdagsman for borgerskapet i Halmstad og Kungsbacka under ståndsriksdagarna 1856-58 og 1859-60, samt for Halmstad i periodene 1862-63 og 1865-66.

En byste av Hammar er plassert i byparken Norre Katts park i Halmstad, med følgende inskripsjon: 

## Kilder
* *Personregister till Rikets ständers protokoll 1809-1866*, Centraltryckeriet, Stockholm 1935.
Vestnorge

**Vestnorge** er et norsk danseband som ble startet i 2004. Fire av gutta var medlem i PK & DanseFolket fra 2002 til 2004. Fra å ha vært med på plateinnspilling og dokumentar på TV 2 bestemte de seg for og starte Vestnorge.

## Medlemmer
* Øyvind Eikre – vokal, gitar
* Trond Ihle – vokal, keyboard
* Svein Løvold – gitar, kor
* Pål Amdam – trommer, kor
* Lars Reidar Lillestøl – bass, kor
;Tidligere
* Arild Kvenseth – steelgitar

## Diskografi
;Album
**[[Livets karusell (album)|Livets karusell]]* (2006)
**[[Hva som helst for deg]]* (2008)
**[[Lørdagskveld (Vestnorge-album)|Lørdagskveld]]* (2012)

;Singler
**9.999.999 tårer* (2008)

## Eksterne lenker
*
Livets karusell (album)

***Livets karusell*** er et musikkalbum med Vestnorge, utgitt i 2006. Dette er dansebandets debutalbum.

## Sporliste
# «Fru Johnsen»
# «Min venn»
# «En gyllen ring»
# «Swingmusikk»
# «Alene i mitt hus»
# «Fru Snakkesalig»
# «Hva skjedde med Norge»
# «Når jeg drar min vei»
# «Livets karusell»
# «Tusen gode grunner»
# «Hold meg»
# «Som en stjerne»

## Referanser


## Eksterne lenker
*
1813 i Sverige

__NOTOC__
Begivenheter i året **1813 i [[Sverige]]**.
## Statsledere
* Monark – Karl II, konge av Sverige
*Regent – Karl III Johan, konprins av Sverige
## Hendelser
*4. januar – Johan Leonard Belfrage får et hemmelig oppdrag av den svenske regjeringen om å "arrangere spionasje på Norge", som forberedelser for et felttog mot landet.
*3. mars – Sverige inngår en pakt med Storbritannia der Sverige skal stille opp med tropper mot Napoleon mot at Storbritannia bistår Sverige ved erobringen av Norge.
*24. mars – Svenskene stiger i land i Stralsund og Wismar og innleder på den måten *[[Napoleonskrigene |den andre napoleonskrigen]]* mot Frankrike.
*Mai – Kronprins Karl Johan slutter seg til den svenske hæren i Pommern.
*29. mai - Svenska Ostindiska Companiet oppløses etter 82 års virksomhet.
*23. august – De alliertes nordarme (bestående av svensker, russere og prøyssere) beseirer en fransk arme under marskalk Nicolas Charles Oudinot i slaget ved Grossbeeren under Napoleonskrigen.
*6. september – Nordarmeen beseirer franskmennene i slaget ved Dennewitz.
*13. september – Deler av Göteborg herjes av en brann.
*18.-19. oktober – Nordarmeen beseirer franskmennene i folkeslaget ved Leipzig.
*19. oktober – Karl Johan får befalet over nordarmeen. Mens de allierte forfølger franskmennene angriper Karl Johan Danmark.
*7. desember – Svensk kavaleri beseirer danske tropper i slaget ved Bornhöft, Sveriges siste feltslag mot Danmark.
*15. desember – Det inngås avtale om våpenhvile mellom Sverige og Danmark i Rendsburg.
*19. desember – Den danske festningen Fredriksort kapitulerer for svenskene.

### Ukjent dato
*Den svenske helsemyndigheten *[[Collegium medicum]]* omdannes til *[[Sundhetskollegium]]*.
**[[Gymnastiska centralinstitutet]]* etableres i Stockholm. Den ledes av "den svenske gymnastikkens far" Pehr Henrik Ling.
*I Sverige dømmes Lasse-Maja til livstidsfengsel.

## Fødsler
*2. januar - Carl Oskar Troilius, generaldirektør og riksdagsmann (død )
*6. juni - Gustaf von Braun,  militær, godseier og riksdagspolitiker (død )
*7. juli - Nils Månsson Mandelgren, kunstner og forsker (død )
## Dødsfall
*21. august – Sofia Magdalena av Danmark, dronning av Sverige 1771–1792, gift med Gustav III (født )

## Referanser
1812 i Sverige

__NOTOC__
Begivenheter i året **1812 i [[Sverige]]**.
## Statsledere
* Monark – Karl II, konge av Sverige
*Regent – Karl III Johan, konprins av Sverige
## Hendelser
* 9. januar – Napoleons tropper besetter svensk Pommern.
* 17. februar – Den tidligere kong Gustav IV Adolf skiller seg fra sin hustru Frederike av Baden.
* 5. april – En traktat blir inngått mellom Sverige og Russland i St. Petersburg, der russerne lover Sverige å ta Norge fra Danmark, mot at Sverige avstår kravet på Finland.
* 13. april – En riksdag åpnes i Örebro.
* 18. april – Ved et møte med bondestandet holder Sveriges kronprins Karl Johan sin eneste tale noensinne på svensk.
* 16. juli – En ny svensk trykkefrihets forordning blir innført, der inndragningsmuligheten finnes med. Publikasjoner som utgjør en fare for «allmenn sikkerhet» dersom hovkansleren anmoder det.
* 18. juli – Det sluttes fred mellom Sverige og Storbritannia i Örebro. Sverige går ut av Napoleons kontinentalblokade. Se også  Fredshuset, Örebro.
* 29. juli – Det svenske produktplakatet gjeninnføres ennå en gang.
** Den svenske riksdagen vedtar en ny vernepliktslov. Den innebærer at alle menn i alderen 20-25 år blir vernepliktige og får en utdannelse på 12 dager.
** Tsar Aleksander I av Russland møter kronprins Karl Johan  i Åbo.
### Ukjent dato
* Fattigvesenet i Stockholm organiseres pr menighet og med en oppfordring til "gifte kvinner" å ta på sosiale oppgaver.
* Pär Aron Borg grunnlegger en skole for blinde og døvstumme i Manilla på Djurgården i Stockholm.

## Fødsler

* 29. april - Emilie Högqvist, skuespiller (død )
* 19. mai - Herman Sätherberg, lyriker og lege (død )
* 7. desember - Fredrik Georg Afzelius, svensk filosofisk forfatter (død )

## Dødsfall
* 14. mars - Carl Gustaf Nordin, språkviter, politiker, biskop (født )
* 13. juni - Benjamin Höijer, professor i filosofi (født )
Särdals kvarn

**Särdals kvarn** er en vindmølle i Särdal, ved Haverdal i Halmstad kommune. Møllen er bygget i hollandsk stil og er seks etasjer høy. Kvernen ble bygget i 1890 og var i drift til 1967. Se siste årene gikk møllen også med elektrisk drift.

Särdals kvarn er en severdighet. Fra 1980 ble bygget erklært verneverdig sammen med de tilhørende byggende, blant annet bolig og lager. Byggene nyttes i dag til kafedrift, samt salg av kunst og lokale varer som syltetøy og saft. 

## Referanser


## Kilder
*
*